OpenLLM-France/wikimedia huggingface dataset:
# Mikola Tomin

Mikola Tomin (ucraïnès: Мико́ла Микола́йович То́мін) (Zaporíjia, 28 de desembre de 1948) fou un jugador d'handbol ucraïnès que va competir sota bandera soviètica entre les dècades de 1970 i 1980.
El 1976 va prendre part en els Jocs Olímpics de Mont-real, on guanyà la medalla d'or en la competició d'handbol. Quatre anys més tard, als Jocs de Moscou, guanyà la medalla de plata en la mateixa competició. En el seu palmarès també destaca una medalla de plata al Campionat del Món d'handbol de 1978.

## Referències

* ↑ «Mykola Tomin Olympic Results». sports-reference.com. Arxivat de l'original el 14 de desembre 2012. [Consulta: 22 juliol 2019].
* ↑ ТОМИН НИКОЛАЙ НИКОЛАЕВИЧ (СССР) Arxivat 2019-07-21 a Wayback Machine. a sportbiography.ru (rus)
# Ievgueni Txernixov

Ievgueni Txernixov (rus: Евгений Васильевич Чернышёв) (Proletarsky, 22 de febrer de 1947) fou un jugador d'handbol rus que va competir sota bandera soviètica entre les dècades de 1970 i 1980.
El 1976 va prendre part en els Jocs Olímpics de Mont-real, on guanyà la medalla d'or en la competició d'handbol. Quatre anys més tard, als Jocs de Moscou, guanyà la medalla de plata en la mateixa competició. En el seu palmarès també destaca una medalla de plata al Campionat del Món d'handbol de 1978, i les lligues soviètiques de 1973, 1976 a 1980, 1982 i 1983.

## Referències

* ↑ «Yevgeny Chernyshov Olympic Results». sports-reference.com. Arxivat de l'original el 13 de desembre 2012. [Consulta: 20 juliol 2019].
* ↑ (rus) Gran Enciclopèdia Olímpica, vol.1-2, Moscou: Olympia Press Publisher, 2006, entrada "Евгений Чернышев", consultable online
# Serguei Karamtxakov

Serguei Karamtxakov (26 d'agost de 1962 - Abakan, 1993) fou un lluitador rus, especialista en lluita lliure, que va competir sota bandera de la Unió Soviètica durant la dècada de 1980.
El 1988 va prendre part en els Jocs Olímpics d'Estiu de Seül, on guanyà la medalla de bronze en la competició del pes mini mosca del programa lluita lliure.
En el seu palmarès també destaca una medalla de bronze al Campionat del Món de 1987 i dos campionats soviètics, el 1987 i 1990.

## Referències

* ↑ «Olympedia – Sergey Karamchakov». [Consulta: 3 març 2025].
* ↑ «International Wrestling Database». [Consulta: 3 març 2025].
* ↑ «КАРАМЧАКОВ Сергей Захарович | Российские спортсмены | Спортивная Россия» (en rus). [Consulta: 3 març 2025].
# Valeri Liukin

Valeri Víktorovitx Liukin (en kazakh i rus: Валерий Люкин) (Aktobé, Unió Soviètica 1966) és un gimnasta artístic kazakh, ja retirat i nacionalitzat nord-americà, guanyador de quatre medalles olímpiques.

## Biografia

Va néixer el 17 de desembre de 1966 a la ciutat d'Aktobé, població que en aquells moments formava part de la República Socialista Soviètica del Kazakhstan (Unió Soviètica) i que avui dia forma part del Kazakhstan.
Està casat amb la gimnasta rítmica Anna Kotchneva i és pare de la també gimnasta i medallista olímpica Nastia Liukin. Es nacionalitzà nord-americà l'any 2000.

## Carrera esportiva

Dedicat a la gimnàstica artística des dels 7 anys, l'any 1987 realitzà el seu debut internacional amb l'equip soviètic, aconseguint quatre medalles d'or en el Campionat d'Europa de gimnàstica artística, esdevenint el primer gimnasta a aconseguir un triple salt mortal. Així mateix, aquell mateix any, aconseguí la medalla d'or en el Campionat del Món de gimnàstica artística en la modalitat d'equips.
En els Jocs Olímpics d'Estiu de 1988 celebrats a Seül (Corea del Sud) aconseguí guanyar la medalla d'or en el concurs complet (per equips) i en la barra fixa, juntament en aquest aparell amb el seu compatriota Vladimir Artemov, i la medalla de plata en el concurs complet (individual) i barres paral·leles, en ambdues ocasions per darrere del seu company Artemov. Així mateix finalitzà quart en la prova d'anelles i cinquè en la prova de cavall amb arcs, com a resultats més destacats, guanyant sengles diplomes olímpics.
Participà en el Campionat del Món de 1991, on va aconseguir guanyar la medalla d'or per equips i la medalla de bronze en individual. En dissoldre's la Unió Soviètica participà a nivell internacional representant el Kazakhstan, si bé no aconseguí èxits notables.

## Enllaços externs

* (anglès) Biografia - Valeri Liukin Arxivat 2010-11-11 a Wayback Machine.
* (anglès) animació - Valeri Liukin
# Andrei Tiumentsev

Andrei Tiumentsev (Vladivostok, 6 de maig de 1963) és un jugador d'handbol rus, ja retirat, que va competir entre 1979 i 1994. Un cop retirat passà a exercir d'entrenador en diferents equips d'handbol. El seu fill, Aleksandr Tiumentsev, també és jugador d'handbol.
El 1988 va prendre part en els Jocs Olímpics de Seül, on guanyà la medalla d'or en la competició d'handbol.
A nivell de clubs jugà al Dinamo Astrakhan (1979-1991), amb qui guanyà la lliga soviètica de 1990, el BM Granollers (1991-1992) i el BM Málaga (1993-1994), on es retirà.
Una vegada retirat passà a exercir d'entrenador en diferents equips d'handbol, com ara La Salle Montcada.

## Referències

* ↑ «Andrey Tyumentsev Olympic Results». sports-reference.com. Arxivat de l'original el 2012-12-15. [Consulta: 30 març 2020].
* 1 2 «Reestructuració del Club Handbol La Salle Montcada.». Vilaweb, 06-06-2001 [Consulta: 30 març 2020].
# Evgeny Yarovenko

Evgeny Yarovenko (Karatau, 17 d'agost de 1962) és un exfutbolista kazakh de la dècada de 1980.
Fou 2 cops internacional amb la selecció de la Unió Soviètica, i 9 cops amb la selecció soviètica olímpica, amb la qual guanyà la medalla d'or als Jocs Olímpics de 1988.
Trajectòria com a entrenador:
* 1996-1997: Kryvbas Kryvyi Rih (staff)
* 1998-1999: Torpedo Zaporizhya (staff)
* 1999-2001: Dnipro Dnipropetrovsk (staff)
* 2002: Shakhtar-2 Donetsk (staff)
* 2003: Shakhtar-3 Donetsk
* 2006-2008: Esil Bogatyr
* 2007: Kazakhstan
* 2011-2013: Naftovyk-Ukrnafta Okhtyrka
* 2014-2015: Taraz

## Referències

* ↑ «Perfil a rusteam.permian.ru». Arxivat de l'original el 2020-06-29. [Consulta: 14 febrer 2019].
* ↑ Profile at TFF.org
* ↑ Perfil a eu-football.info
* ↑ «Perfil a sports-reference.com». Arxivat de l'original el 2011-08-17. [Consulta: 14 febrer 2019].
# Patinatge de velocitat als Jocs Olímpics d'hivern de 1960

Als Jocs Olímpics d'Hivern de 1960 celebrats a la ciutat de Squaw Valley (Estats Units) es disputaren vuit proves de patinatge de velocitat sobre gel, quatre en categoria masculina i quatre més en categoria femenina. Aquesta fou la primera vegada que les dones pogueren competir en aquesta disciplina. Les proves femenines es realitzaren entre els dies 20 i 23 de febrer i les masculines entre els dies 24 i 27 de febrer de 1960 a les instal·lacions del Blyth Arena.

## Resum de medalles
### Categoria masculina

| Prova | Or | Argent | Bronze |
| 500 m. detalls | Yevgeny Grishin | Bill Disney | Rafael Gratsch |
| 1.500 m. detalls | Roald Aas | No es concedí | Boris Stenin |
| 1.500 m. detalls | Yevgeny Grishin | No es concedí | Boris Stenin |
| 5.000 m. detalls | Viktor Kosichkin | Knut Johannesen | Jan Pesman |
| 10.000 m. detalls | Knut Johannesen | Viktor Kosichkin | Kjell Bäckman |

### Categoria femenina

| Prova | Or | Argent | Bronze |
| 500 m. detalls | Helga Haase | Nataliya Donchenko | Jeanne Ashworth |
| 1.000 m. detalls | Klara Guseva | Helga Haase | Tamara Rylova |
| 1.500 m. detalls | Lidiya Skoblikova | Elwira Seroczyńska | Helena Pilejczyk |
| 3.000 m. detalls | Lidiya Skoblikova | Valentina Stenina | Eevi Huttunen |

## Medaller

| Posició | País | | | | Total |
| 1 | Unió Soviètica | 5 | 4 | 3 | 12 |
| 2 | Noruega | 2 | 1 | 0 | 3 |
| 3 | Alemanya | 1 | 1 | 0 | 2 |
| 4 | Estats Units | 0 | 1 | 1 | 2 |
| 4 | Polònia | 0 | 1 | 1 | 2 |
| 6 | Finlàndia | 0 | 0 | 1 | 1 |
| 6 | Països Baixos | 0 | 0 | 1 | 1 |
| 6 | Suècia | 0 | 0 | 1 | 1 |
| Total | Total | 8 | 8 | 8 | 24 |

## Referències

* ↑ «Olympedia – Speed Skating at the 1960 Winter Olympics». [Consulta: 25 desembre 2024].
# Liubov Mukhatxova

Liubov Mukhatxova (Staraia Russa i Boksitogorsk, 23 de juliol de 1947) és una esquiadora de fons russa, ja retirada, que va competir sota bandera soviètica durant la dècada de 1970.
El 1972 va prendre part als Jocs Olímpics d'Hivern de Sapporo, on va disputar tres proves del programa d'esquí de fons. Formant equip amb Alevtina Olyunina i Galina Kulakova guanyà la medalla d'or en els relleus 3x5 km, mentre en els 10 quilòmetres fou quarta i en els 5 quilòmetres sisena.
En el seu palmarès també destaquen cinc campionats soviètics, tots en la prova de relleus (1970, 1971, 1972, 1975 i 1976). Una vegada retirada passà a treballar d'entrenadora d'esquí de fons.

## Referències

* 1 2 3 «Olympedia – Lyubov Mukhachova». [Consulta: 9 gener 2023].
# Rinat Safin

Rinat Safin (rus: Ринат Ибрагимович Сафин) (Olı Cäke, 29 d'agost de 1940 - Kirixski, 19 d'octubre de 2014) fou un biatleta rus que va competir sota bandera de la Unió Soviètica durant les dècades de 1960 i 1970.
El 1972 va prendre part en els Jocs Olímpics d'Hivern de Sapporo, on disputà dues proves del programa de biatló. Fent equip amb Aleksandr Tíkhonov, Viktor Mamatov i Ivan Byakov guanyà la medalla d'or en la cursa del relleu 4x7,5 km, mentre en la dels 20 quilòmetres fou dinovè.
En el seu palmarès també destaquen quatre medalles d'or i dues de plata al Campionat del món de biatló.

## Referències

* ↑ Умер олимпийский чемпион по биатлону Ринат Сафин, sur 24smi.org
* 1 2 «Rinnat Safin Olympic Results». sports-reference.com. Arxivat de l'original el 18 d’abril 2020. [Consulta: 26 febrer 2020].
# Galina Kulakova

Galina Kulakova (en rus: Гали́на Алексе́евна Кулако́ва) (Logachi, Unió Soviètica 1942) és una esquiadora de fons russa, ja retirada, que destacà entre les dècades del 1960 i dècada del 1970.

## Biografia

Va néixer el 29 d'abril de 1942 a la població de Logachi, situada a la república d'Udmúrtia, que en aquells moments formava part de la Unió Soviètica i avui en dia forma part de la Federació Russa.
Al llarg de la seva carrea ha estat guardonada amb l'Orde de Lenin i l'Orde Olímpic.

## Carrera esportiva

Especialista en distàncies curtes, al llarg de la seva carrera ha aconseguit guanyar vuit medalles olímpiques. El 1968 participà en els Jocs Olímpics d'hivern realitzats a Grenoble (França), on aconseguí guanyar la medalla de plata en la prova de 5 km i la medalla de bronze en la prova de relleus 3x5 km, a més de finalitzar sisena en els 10 quilòmetres femenins. En els Jocs Olímpics d'Hivern de 1972 realitzats a Sapporo (Japó) aconseguí guanyar la medalla d'or en les tres proves que disputà: els 5, 10 i els relleus 3x5 quilòmetres. El 1976 participà en els Jocs Olímpics d'hivern realitzats a Innsbruck (Àustria), on aconseguí guanyar la medalla d'or en la prova de relleus 4x5 quilòmetres, i les medalles de bronze en les proves de 5 i 10 quilòmetres. En la prova de 5 quilòmetres, però, fou desqualificada per donar positiu en el test antidopatge realitzat per consum d'efedrina. En els Jocs Olímpics d'Hivern de 1980 realitzats a Lake Placid participà novament en les tres proves disputades, aconseguint la medalla de plata en el relleux 4x5 km, a més de finalitzar cinquena en la prova de 10 km i sisena en la prova de 5 quilòmetres.
Al llarg de la seva carrera aconseguí guanyar el campionat nacional de la Unió Soviètica 39 vegades entre els anys 1969 i 1981. En el Campionat del Món d'esquí nòrdic aconseguí guanyar dues vegades el títol en la prova de 5 km. (1970 i 1974), una en els 10 km. (1974) i dues en les proves de relleus (1970 i 1974).

## Notes

* ↑ La prova es disputà el 7 de febrer de 1972. La Federació Internacional d'Esquí (FIS) i el Comitè Olímpic Internacional (COI) la deixà participar en les dues proves restants, aconseguint la medalla de bronze el dia 10 de febrer en la prova de 10 km i la medalla d'or el dia 12 de febrer en la de relleus 4x5 quilòmetres.

## Enllaços externs

* (anglès) www.fis-ski.com - Galina Kulakova Arxivat 2011-05-25 a Wayback Machine.
# Patinatge artístic als Jocs Olímpics d'hivern de 1972

Als Jocs Olímpics d'Hivern de 1972 celebrats a la ciutat de Sapporo (Japó) es disputaren tres proves de patinatge artístic sobre gel, una en categoria masculina, una altra en categoria femenina i una tercera en categoria mixta per parelles.
Les proves es disputaren entre els dies 4 i 11 de febrer de 1972 a les instal·lacions del Makomanai Okunai Kyōgijō de la ciutat de Sapporo. Hi participaren un total de 67 patindors, entre ells 32 homes i 35 dones, de 18 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Individual detalls | Ondrej Nepela | Sergei Chetverukhin | Patrick Pera |

### Categoria femenina

| Prova | Or | Argent | Bronze |
| Individual detalls | Beatrix Schuba | Karen Magnussen | Janet Lynn |

### Categoria mixta

| Prova | Or | Argent | Bronze |
| Parelles detalls | Unió Soviètica Irina Rodninà Aleksei Ulanov | Unió Soviètica Lyudmila Smirnova Andrey Suraykin | RDA Manuela Groß Uwe Kagelmann |

## Medaller

| Posició | País | | | | Total |
| 1 | Unió Soviètica | 1 | 2 | 0 | 3 |
| 2 | Àustria | 1 | 0 | 0 | 1 |
| 2 | Txecoslovàquia | 1 | 0 | 0 | 1 |
| 4 | Canadà | 0 | 1 | 0 | 1 |
| 5 | França | 0 | 0 | 1 | 1 |
| 5 | Estats Units | 0 | 0 | 1 | 1 |
| 5 | RDA | 0 | 0 | 1 | 1 |
| Total | Total | 3 | 3 | 3 | 9 |

## Referències

* 1 2 «Olympedia – Figure Skating at the 1972 Winter Olympics». [Consulta: 26 desembre 2024].
# Zintis Ekmanis

Zintis Ekmanis (Saulkrasti, 17 de maig de 1958) és un atleta i corredor de bobsleigh letó, ja retirat, que va competir durant les dècades de 1970 i 1980.
S'inicià en el triple salt i el 1980 guanyà el campionat de la República Socialista Soviètica de Letònia, poc abans d'iniciar-se en el bob. Durant la seva carrera esportiva va prendre part en quatre edicions dels Jocs Olímpics d'Hivern. El 1984 i 1988 representant la Unió Soviètica, mentre el 1992 i 1994 representant Letònia. En aquestes quatre participacions destaca, sobretot, la medalla de bronze que guanyà, formant parella amb Vladimir Aleksandrov, en la prova de bobs a 2 dels Jocs de Sarajevo de 1984.
Ekmanis també va guanyar una medalla de bronze en la prova de dos homes al Campionat del món de bobsleigh de 1985. Al Campionat d'Europa de bobsleigh guanyà una medalla d'or (1985), una de plata (1990) i una de bronze (1984). A la Copa del món de bobsleigh de 1986-1987 guanyà la medalla de bronze en la prova de dos homes. A nivell nacional guanyà dos títols soviètics (1987 i 1990) i un de letó (1992), totes en la prova de dos homes. Un cop retirat passà a exercir de jutge esportiu i fou vicepresident de la Federació de Letònia de Bobsleigh. També ha estat comentarista de bobsleigh a la televisió nacional letona.

## Referències

* 1 2 Zintis Ekmanis a Sports Reference (arxivat)
* ↑ «Zintis Ekmanis « Latvijas olimpieši» (en letó). Arxivat de l'original el 2021-01-13. [Consulta: 11 gener 2021].
# Raïssa Smetànina

Raïssa Petrovna Smetànina (Mokhtxa, Unió Soviètica, 29 de febrer del 1952) és una esquiadora de fons russa, una de les millors esportistes de tots els temps, ja que fou la primera dona a guanyar 10 medalles olímpiques, fita que assolí en cinc participacions olímpiques.

## Biografia

Va néixer el 29 de febrer de 1952 a la ciutat de Mokhtxa, població situada a la República de Komi, que en aquell moment formava part de la Unió Soviètica i que avui en dia forma part de la Federació Russa.
El 1984 fou guardonada amb l'Orde de l'Amistat dels Pobles.

## Carrera esportiva

Incicià la pràctica de l'esquí de fons el 1967, entrant a formar part de l'equip soviètic el 1972. El 1976 participà en els Jocs Olímpics d'hivern realitzats a Innsbruck (Àustria) on aconseguí guanyar la medalla d'or en les proves de 10 km i relleus 4x5 quilòmetres amb l'equip soviètic a més de guanyar la medalla de plata en la prova de 5 quilòmetres. En els Jocs Olímpics d'Hivern de 1980 realitzats a Lake Placid (Estats Units) aconseguí guanyar la medalla d'or en la prova de 5 quilòmetres i la medalla de plata en la de relleus 4x5 km, finalitzant així mateix en quarta posició en la prova de 10 quilòmetres. En els Jocs Olímpics d'Hivern de 1984 realitzats a Sarajevo (Iugoslàvia) guanyà dues medalles de plata en les proves de 10 i 20 quilòmetres, a més de finalitzar onzena en els 5 km i quarta en la de relleus 4x5 quilòmetres. En els Jocs Olímpics d'Hivern de 1988 realitats a Calgary (Canadà) aconseguí guanyar la medalla de plata en la prova de 10 km i la medalla de bronze en la de 20 km, a més de finalitzar desena en els 5 quilòmetres. La seva última participació olímpica fou el 1992 en els Jocs Olímpics d'hivern realitzats a Albertville (França) on, sota representació de l'Equip Unificat-CEI aconseguí guanyar la medalla d'or en la prova de relleus 4x5 km i finalitzà quarta en la prova de 15 quilòmetres a l'edat de 39 anys.
Al llarg de la seva carrera esportiva en el Campionat del Món d'esquí nòrdic ha aconseguit guanyar quatre medalles d'or, tres medalles de plata i quatre medalles de bronze en les diferents especialitats disputades.

## Referències

* 1 2 «Raisa Smetanina» (en anglès). Encyclopædia Britannica, 25 febrer 2020. [Consulta: 28 febrer 2021].
* ↑ «SMETANINA Raissa» (en anglès). Federació Internacional d'Esquí.
# Cefalotaxàcies

Les cefalotaxàcies (Cepahlotaxaceae) són una petita família de coníferes de l'ordre de les pinals. Actualment s'inclouen dins de la família de les taxàcies.

## Característiques

Són petits arbres o arbusts, monoics o dioics, de fulla persistent disposada en espiral. El fruit és un aril de coloració verda, porpra o vermella, carnós, tou i resinós.
La seva distribució està restringida a Àsia excepte dues espècies del gènere Torreya que es troben al sud dels Estats Units.
Els fòssils evidencien una anterior distribució molt més extensa en l'hemisferi nord.

## Gèneres

Comprèn tres gèneres amb unes 20 espècies.
* Torreya
* Amentotaxus
* Cephalotaxus

## Referències

* ↑ Entrada «Cephalotaxus» de la Paleobiology Database (en anglès). [Consulta: 20 desembre 2022].
* ↑ «BioLib: Biological library». [Consulta: 27 gener 2023].

## Enllaços externs

* Arboretum de Villardebelle - Cephalotaxus koreana with mature seed cones
* Arboretum de Villardebelle - Cephalotaxus fortunei with male cones
* Arboretum de Villardebelle - Torreya californica with seed cones
# Valentín Boreiko

Valentín Boreiko (rus: Валентин Васильевич Борейко) (Sant Petersburg, 7 d'octubre de 1933 - Sant Petersburg, 27 de desembre de 2012) fou un remer rus que va competir sota bandera soviètica durant dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla d'or en la prova del dos sense timoner del programa de rem. Formà parella amb Oleg Golovanov. Quatre anys més tard, als Jocs de Tòquio, quedà eliminat en sèries en la mateixa prova.
En el seu palmarès també destaca una medalla de plata al Campionat del món de rem de 1962 i una altra al Campionat d'Europa de rem de 1959, sempre en el dos sense timoner. Entre 1959 i 1963 guanyà cinc campionats soviètics en el dos sense timoner.
Una vegada retirat passà a exercir d'entrenador de rem al seu club i a la selecció nacional soviètica.

## Referències

* 1 2 3 «Olympedia – Valentin Boreyko». [Consulta: 29 juliol 2022].
* ↑ «Rudern - Weltmeisterschaften. Zweier ohne Steuermann - Herren». [Consulta: 29 juliol 2022].
* ↑ «Rudern - Europameisterschaften (Herren - Zweier ohne Steuermann)». [Consulta: 29 juliol 2022].
* ↑ «БОРЕЙКО Валентин Васильевич | Российские спортсмены и специалисты | Спортивная Россия» (en rus). [Consulta: 29 juliol 2022].
# Aleh Karavaieu

Aleh Karavaieu (Minsk, 20 de maig de 1936 - Minsk, 23 d'agost de 1978) fou un lluitador belarús, especialista en lluita grecoromana, que va competir sota bandera soviètica durant les dècades de 1950 i 1960.
El 1960 va prendre part en els Jocs Olímpics de Roma, on guanyà la medalla d'or en la prova del pes mosca del programa de lluita grecoromana. En el seu palmarès també destaquen dues medalles d'or al Campionat del món de lluita, el 1958 i 1961, i sis títols nacionals del pes gall. En no ser seleccionat pels Jocs de Tòquio de 1964 va decidir retirar-se de la pràctica esportiva i passar a exercir d'entrenador. Durant la seva carrera esportiva va tenir problemes amb l'alcohol, que finalment li provocà la mort el 1978.

## Referències

* 1 2 3 «Oleg Karavayev Olympic Results». sports-reference.com. Arxivat de l'original el 18 d'abril 2020. [Consulta: 19 novembre 2019].
# Alton (Indiana)

Alton és una població dels Estats Units a l'estat d'Indiana. Segons el cens del 2000 tenia 53 habitants.

## Demografia

Segons el cens del 2000, Alton tenia 53 habitants, 24 habitatges, i 16 famílies. La densitat de població era de 120,4 habitants per km².
Dels 24 habitatges en un 29,2% hi vivien nens de menys de 18 anys, en un 54,2% hi vivien parelles casades, en un 12,5% dones solteres, i en un 33,3% no eren unitats familiars. En el 29,2% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,75.
Per edats la població es repartia de la següent manera: un 22,6% tenia menys de 18 anys, un 9,4% entre 18 i 24, un 28,3% entre 25 i 44, un 26,4% de 45 a 60 i un 13,2% 65 anys o més.
L'edat mediana era de 38 anys. Per cada 100 dones de 18 o més anys hi havia 86,4 homes.
La renda mediana per habitatge era de 19.375 $ i la renda mediana per família de 29.375 $. Els homes tenien una renda mediana de 41.250 $ mentre que les dones 11.250 $. La renda per capita de la població era d'11.167 $. Entorn del 7,7% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Alton». American Fact Finder. Oficina del Cens dels Estats Units, 12-01-2010.
# Albany (Indiana)

Albany és una població dels Estats Units a l'estat d'Indiana. Segons el cens del 2000 tenia 2.368 habitants.

## Demografia

Segons el cens del 2000, Albany tenia 2.368 habitants, 958 habitatges, i 646 famílies. La densitat de població era de 554,1 habitants per km².
Dels 958 habitatges en un 30,8% hi vivien nens de menys de 18 anys, en un 53,8% hi vivien parelles casades, en un 10,3% dones solteres, i en un 32,5% no eren unitats familiars. En el 28,8% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,4% tenia menys de 18 anys, un 7,9% entre 18 i 24, un 28,2% entre 25 i 44, un 22,3% de 45 a 60 i un 17,3% 65 anys o més.
L'edat mediana era de 38 anys. Per cada 100 dones de 18 o més anys hi havia 83,1 homes.
La renda mediana per habitatge era de 33.314 $ i la renda mediana per família de 40.893 $. Els homes tenien una renda mediana de 33.929 $ mentre que les dones 24.286 $. La renda per capita de la població era de 16.620 $. Entorn del 4,5% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Albany». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Albany». American Fact Finder. Oficina del Cens dels Estats Units, 12-01-2010.